Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2020 M. LIEPOS 3 D. SPRENDIMO NR. TS-153 ,, DĖL KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ KONKURSO TVARKOS APRAŠO PATVIRTINIMO“ PAKEITIMO**

2020 m. rugsėjo 17 d. Nr. SP-201

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:

Pakeisti Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašo, patvirtinto Kėdainių rajono savivaldybės tarybos 2020 m. liepos 3 d. sprendimu Nr. TS-153 ,,Dėl Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašo patvirtinimo“, 9 punktą ir jį išdėstyti taip:

„9. Programos trukmė: stovyklose nuo 5 iki 15 kalendorinių dienų (dieninėje stovykloje ne mažiau kaip 5 val. per dieną), kitos NVŠ programos veiklos turi būti įgyvendinamos ne rečiau kaip po 2 pedagoginio darbo valandas per savaitę (iš viso ne mažiau kaip po 8 pedagoginio darbo valandas per mėnesį). Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu kitos NVŠ programos veiklos gali būti įgyvendinamos nuotoliniu būdu. Organizuojant stovyklas ir kitas NVŠ programos veiklas vadovaujamasi Lietuvos Respublikos Vyriausybės nutarimais ir Valstybės lygio ekstremalios situacijos valstybės operacijų vadovo sprendimais.“.

Savivaldybės meras

Julius Lukoševičius Arūnas Kacevičius

2020-09- 2020-09-

Neringa Petrauskienė Rūta Švedienė

2020-09- 2020-09-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2020 M. LIEPOS 3 D. SPRENDIMO NR. TS-153 ,, DĖL KĖDAINIŲ RAJONO SAVIVALDYBĖS VAIKŲ VASAROS STOVYKLŲ IR KITŲ NEFORMALIOJO VAIKŲ ŠVIETIMO VEIKLŲ PROGRAMŲ KONKURSO TVARKOS APRAŠO PATVIRTINIMO“ PAKEITIMO**

2020-09-

Kėdainiai

**Parengto sprendimo projekto tikslai**

Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos apraše būtina papildyti 9 punktą.

**Sprendimo projekto esmė**, **rengimo priežastys ir motyvai**

Patikslintas kitų neformaliojo vaikų švietimo veiklų (neformaliojo vaikų švietimo projektų, edukacinių veiklų ir kitų ugdomojo pobūdžio renginių) valandų skaičius per savaitę ir mėnesį. Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. birželio 16 d. sprendimu Nr. V-1475 „Dėl neformaliojo švietimo organizavimo būtinų sąlygų“ ir jų pakeitimais apibrėžtos sąlygos, kaip organizuoti NVŠ.

Savivaldybės apraše atlikto pakeitimo lyginamasis variantas:

9. Programos trukmė: stovyklose nuo 5 iki 15 kalendorinių dienų (dieninėje stovykloje ne mažiau kaip 5 val. per dieną), ~~kitose NVŠ veiklose – nuo 1 iki 15 kalendorinių dienų (ne mažiau kaip 5 val. per dieną).~~ **kitos NVŠ programos veiklos turi būti įgyvendinamos ne rečiau kaip po 2 pedagoginio darbo valandas per savaitę (iš viso ne mažiau kaip po 8 pedagoginio darbo valandas per mėnesį). Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu kitos NVŠ programos veiklos gali būti įgyvendinamos nuotoliniu būdu. Organizuojant stovyklas ir kitas NVŠ programos veiklas vadovaujamasi Lietuvos Respublikos Vyriausybės nutarimais ir Valstybės lygio ekstremalios situacijos valstybės operacijų vadovo sprendimais**.

**Lėšų poreikis (jeigu sprendimui įgyvendinti reikalingos)**

Nėra.

**Laukiami rezultatai**

Įgyvendinamas Kėdainių rajono savivaldybės vaikų vasaros stovyklų ir kitų neformaliojo vaikų švietimo veiklų programų konkurso tvarkos aprašas.

**Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo skyriaus vedėjas Julius Lukoševičius